Vaticanul a trimis în SUA, ca orfani, copii italieni născuți în afara căsătoriei. Păcălea mamele și încasa bani frumoși
În anii 1950, Biserica Catolică din Belgia a separat mii de nou-născuți de mamele lor necăsătorite și i-a dat spre adopție, adesea fără acordul acestora. Luna trecută, Papa Francisc și-a cerut scuze pentru acele adopții forțate. Dar copiii belgienii nu au fost singurele victime. Din 1950 până în 1970, Vaticanul a trimis 3.500 de copii italieni în America, în cadrul unui program numit „viză de orfan”. Problema a fost că majoritatea nu erau orfani. La fel ca omologii lor belgieni, și ei erau copii ai unor femei necăsătorite. Mai târziu, multe mame au început căutarea copiilor lor, doar pentru a descoperi că au fost trimiși peste ocean. În prezent, mii de americani adoptați încă se luptă să-și pună cap la cap viețile pierdute, relatează CBC News.